

|  |  |
| --- | --- |
|  | **Téli túrák nemzeti parkjainkban** |

*Időpont:* **január 31. és február 7.**

*Helyszín:* **országszerte számos helyszínen**

A téli időszakban nemzeti parkjaink egészen más arcukat mutatják felénk. Akik a friss időben csatlakoznak az erdei túrákhoz, megismerhetik a természet igazi csendjét, a téli erdő varázsát. A túrák során az apró mozdulatok hangja is észrevehetővé válik: a friss hó ropogása a bakancstalpak alatt, a megfagyott levél zörgése és a jól megérdemelt forró tea szürcsölése a termoszból. Ilyenkor, mikor a túrázók száma kevesebb, az erdők, mezők és a vízpartok lakói is bátrabban előjönnek rejtekhelyükről. A természetvédelmi szakemberek ezeken a napokon olyan fokozottan védett területekre is elkalauzolnak minket, ahova más időszakban – az élővilág nyugalmának megőrzése érdekében – nem juthatunk el.

A tematikus nap része a Falusi és Agroturizmus Országos Szövetsége (FATOSZ) által koordinált Vidékjáró programsorozatnak.

***V. Transz-bükki átkelés – Erőss Zsolt emléktúra***

**Időpont:** 2015. január 31.

**Találkozás:** Nagyvisnyó, az ÁFÉSZ buszmegállónál, 7.45-kor

**Helyszín:** Nagyvisnyó-Felsőtárkány, Bükki Nemzeti Park

**Táv:** 20 km

**Részvételi díj:** 3500 Ft/fő

**További információ:** Bükki Nemzeti Park Igazgatóság – [www.bnpi.hu](http://www.bnpi.hu)

Paulikovics Ildikó: 30/277-4750, Novák Richárd: 30/277-4970, Baráz Csaba: 30/475-4113

**Jelentkezés:** [okoturisztika@bnpi.hu](mailto:okoturisztika@bnpi.hu) (előzetesen bejelentkezés szükséges név, életkor, elérhetőség megadásával. Jelentkezési határidő: 2014. január 26.; a jelentkezéseket a beérkezés sorrendjében tudjuk fogadni)

**Maximális létszám:** 50 fő

A jó fizikai felkészültséget igénylő túra az elmúlt években Transz-bükki átkelés néven tett szert nagy érdeklődésre.

Az egész napos túra keretében észak-dél irányban, Nagyvisnyótól Felsőtárkányig szeljük keresztül a Bükki Nemzeti Parkot. A túra egyik különlegességét az adja, hogy több olyan fokozottan védett területet is érintünk, amely az év nagy részében nem látogatható. Az útvonalon két frissítő ponton meleg teával, szendviccsel várjuk a résztvevőket.

A túra végén a Stimecz háztól kisvasúttal érkezünk felsőtárkányba, ahol a Nyugati Kapu Oktató-és Látogatóközpontban Erőss Zsolt, a Bükki Nemzeti Park örökös védnöke tiszteletére állított kopjafánál koszorúzást tartunk. A napot közös vacsorával zárjuk.

***Téli túra a Zemplénben***

**Időpont:** 2015. január 31. 10.00 óra

**Találkozás:** Erdőbénye Tájház

**Helyszín:** Erdőbényei Deák-kút-völgy, Aranyospuszta

**Táv:** 12 km (5 óra)

**Részvételi díj:** 1.000 Ft/felnőtt; 500 Ft/diák

**További információ:** Aggteleki Nemzeti Park Igazgatóság - a [www.anp.hu](http://www.anp.hu/) vagy Zempléni Tájegység irodája (3916 Bodrogkeresztúr, Kossuth út 30.), 06/30-693-4376. [zemplentura@gmail.com](mailto:zemplentura@gmail.com).

**Jelentkezés:** a Zempléni Tájegység irodáján (3916 Bodrogkeresztúr, Kossuth út 30.). 06/30-693-4376, [zemplentura@gmail.com](mailto:zemplentura@gmail.com).

**Maximális létszám:** 50 fő

A Molyvás-hegycsoport tagjai közt vezet utunk Aranyospusztáig. A túra során érintjük az Aranyos-völgyi Természetvölgyi Területet is. A téli tájban találkozhatunk a harkályfélék megannyi képviselőjével, illetve megpillanthatjuk egyik védett bagolyfajunkat, az urali baglyot is.

A túra során az erdei állatok lábnyomai láttán elevenedik meg előttünk a téli Zemplén. Egy kis szerencsével akár a már ezekben a hegyekben is élő hiúz nyomaival is találkozhatunk.

***Haláp-Tapolca geotúra***

**Időpont:** 2015. január 31. 10.00 óra

**Találkozás:** Zalahaláp római katolikus templom GPS: 46.914926, 17.459263

**Helyszín:** Tapolcai-medence, Zalahaláp

**Táv:** A szintemelkedés: kb. 220 m, időtartam: kb. 5 óra, a túra hossza: 6 km

**Részvételi díj:** 850 Ft/felnőtt; 400 Ft/gyerek

**További információ:** Balaton-felvidéki Nemzeti Park Igazgatóság - [www.bfnp.hu](http://www.bfnp.hu) és Sárdy Julianna 30/491-0061, [sardy@geopark.hu](mailto:sardy@geopark.hu)

**Jelentkezés:** előzetes jelentkezés szükséges!

**Maximális létszám:** nincs korlátozva

A Haláp különleges hangulatú bányaudvarán lebilincselő látvány fogadja az odalátogatót. Az elképesztő mértékben lebányászott egykori vulkán belsejében a geotúra-vezető tolmácsolásában értelmezhetővé válnak a különleges formák, háromdimenziós mozgásba lendülnek a lávatestek, a negyedik dimenzió pedig maga az Idő, melyben visszarepülhetnek egy 3–4 millió évvel ezelőtti forró és mozgalmas világba, egyúttal életszerű képet alkothatnak a Balaton-felvidéki vulkánosságról. A geotúra második részében Tapolca szívében teszünk sétát a Malom-tó körül, végezetül belépő váltása mellett lehetőség nyílik a Tapolcai-tavasbarlang meglátogatására.

***Telelő madarak megfigyelése a Dinnyési-fertőn***

**Időpont:** 2015. január 31., 09.00-12.00

**Találkozás:** Dinnyésen a Rózsa utca – Rákóczi utca sarkán, a gólyafészek alatt (Madárdal tanösvény 2. tábla)

**Helyszín:** Dinnyési-Fertő Természetvédelmi Terület

**Táv**: 3 km

**Részvételi díj:** 750 Ft/felnőtt, 500 Ft/gyerek, diák, nyugdíjas

**További információ, jelentkezés:** Duna-Ipoly nemzeti Park Igazgatóság – [www.dunaipoly.hu](http://www.dunaipoly.hu) és Fenyvesi László, 30/663-4630

**Maximális létszám:** 30 fő

Befagyott tó esetén a vadludak és récék által fenntartott lihogón izgalmas történések tanúi lehetünk. Amennyiben nincs, vagy csak kevés a hó, biztosan itt lesznek a vadludak. Ha nagyobb a hó, akkor fenyőmadarakkal, téli pintyekkel, és más téli madárvendégekkel találkozhatunk.

***Családi nap Királyréten – Erdei farsang: Rejtőzködés, rejtelmek az erdőben***

**Időpont:** 2015. január 31., 11.00-13.00 és 14.00-16.00

**Találkozás:** Királyréti Erdei Iskola és Látogatóközpont (Szokolya – Királyrét)

**Helyszín:** Királyrét, Börzsöny

**Táv:** 1-2 km

**Részvételi díj:** 1500 Ft/család/alkalom (amely a kiállítás belépődíját is tartalmazza)

**További információ, jelentkezés:** Duna-Ipoly nemzeti Park Igazgatóság – [www.dunaipoly.hu](http://www.dunaipoly.hu) és Takáts Margit, [kiralyret@dinpig.hu](mailto:kiralyret@dinpig.hu), 27/585-625

**Maximális létszám:** 30 fő

Családoknak szóló tematikus napjaink terepi programmal, észtornával, mikroszkópos vizsgálattal és kézműveskedéssel várnak kicsit és nagyot Királyréten!

A programhoz előzetes bejelentkezés szükséges a kiralyret@dinpig.hu címen – lehetőség szerint előző nap délután 15 óráig. A bejelentkezésről visszaigazolást küldünk. A *Börzsöny lakói* kiállítás megtekintése egyénileg.

***Téli barangolás a gödöllői rengetegben***

**Időpont:** 2015. január 31., 09.00-14.00

**Találkozás:** Gödöllő, Kapucinusok tere (Máriabesnyői kegytemplom parkolója)

**Helyszín:** Gödöllői Tájvédelmi Körzet

**Táv:** 10-15 km

**Részvételi díj:** 750 Ft/felnőtt, 500 Ft/gyerek, diák, nyugdíjas

**További információ, jelentkezés:** Duna-Ipoly nemzeti Park Igazgatóság – [www.dunaipoly.hu](http://www.dunaipoly.hu) és Németh András, 30/236-8351, [nemeth.andras@dinpig.hu](mailto:nemeth.andras@dinpig.hu)

**Maximális létszám:** 30 fő

Ismerjük meg az erdő téli arcát! Vár minket a hó csikorgása, a verőfényes napsütés, vagy épp a zúzmarás köd, a tüdőt erősítő hideg. Az időjárás viszontagságaiért viszont kárpótol minket az erdő csendje, az erdei állatvilág lépten-nyomon feltáruló apró csodái, a hóban lévő nyomok olvasása, az ágak közt keresgélő madarak, kiket nem rejt a lombkorona, és nem utolsó sorban a Gödöllő környéki erdők nagyvadjai, és az általuk okozott - nem minden esetben pozitív - hatások nyomai.

***Alvó Hegyvidék***

**Időpont:** 2015. január 31. 9.00-13.00

**Találkozás:** Görbehalom, Fehér úti tó parkolója

**Helyszín:** Soproni-hegység

**Táv:** 10 km

**Részvételi díj:** 1000 Ft/fő, családokhoz tartozó 10 év alatti gyermek részére térítésmentes

**További információ:** Fertő-Hanság Nemzeti Park Igazgatóság – www.fertohansag.hu, Csapody István Természetiskola, 99/537 520

**Jelentkezés:** előzetesen telefonon

**Minimum létszám:** 8 fő

Kiránduljunk együtt a Soproni hg. rejtettebb erdeiben, a festői szépségű Hidegvíz-völgyben. Hangulatos útvonalon, a téli erdő csendjében azt is megtudhatjuk, miért is fontosak ezek az élőhelyek, hogyan és milyen élőlényeket védünk. A túra útvonala érinti az TAEG Zrt. és a Fertő-Hanság Nemzeti Park Igazgatóság közös tanösvényét, a Fürtös bodza tanösvény egyes részeit is, ahol nemcsak a növény- és állatvilágról, hanem az erdőgazdálkodásról is megtudhatnak többet az érdeklődők.

***Tél a Tisza-tavon***

**Időpont:** 2015. január 31. 10.00 óra

**Találkozás:** Tiszafüred-Örvény, Szabics-kikötő

**Helyszín:** Tisza-tó

**Táv:** max. 20 km (5 óra)

**Részvételi díj:** 1.200 Ft/felnőtt, (túravezetés, meleg tea/forralt bor a túra alatt), kenyérlángossal: 2.500 Ft (+ kenyérlángos és forralt bor/tea a túra után) 900 Ft/diák, nyugdíjas: 900 Ft, kenyérlángossal: 1.850 Ft

(Diák: 6 év felett általános vagy középiskolás diákigazolvány, Nyugdíjas: nyugdíjas vagy személyigazolvány)

**Minimum létszám:** 8 fő

**Felszerelés:** meleg, réteges, kényelmes öltözék, túrabakancs vagy bélelt gumicsizma, hótaposó lábbeli, 1-2 csokoládé energiapótlásként

**További információ, jelentkezés:** Szabics kikötő, Tiszafüred-Örvény – iroda@szabicskikoto.hu. Előzetes bejelentkezés szükséges!

A Tisza-tó téli vízszintje lehetővé teszi, hogy olyan részei is felfedezhetők legyenek a varázslatos vízi világnak, melyek nyáron megközelíthetetlenek. Ezáltal igazi csoda tárul a Tisza-tavat nyáron is jól ismerők szeme elé. A Tisza-tavi túra időjárás és jégvastagság függvényében lesz „Jégtúra”, vagy különleges gyalogtúra a dzsungel-szerű ártéri erdőben, nádasban, gyékényesben. Az egyik legcsodálatosabb Tisza-tavi útvonal járható be a téli túra alkalmával, érintve régi morotvákat, fokokat, erdőket, legelőket, melyeket évtizedekkel ezelőtt bekebelezett a Tisza-tó vize. Több kilátótornyot és az Ó-halászi szigeten lévő romokat is felkeressük majd. A természeti értékek bemutatásán túl tehát kultúrtörténeti apropója is lesz a téli kalandozásnak. A pihenőponton forró teával, forralt borral és pogácsával várjuk a résztvevőket.

***Téli túra Jósvafőn***

**Időpont:** 2015. február 7. 10.00 óra

**Találkozás:** Kúria Oktatóközpont Jósvafő

**Helyszín:** A **30 éves Aggteleki Nemzeti Park**, Jósvafő külterületén

**Táv:** 7 km (3 óra)

**Részvételi díj:** 1.000 Ft/felnőtt; 500 Ft/diák

**További információ:** Aggteleki Nemzeti Park Igazgatóság - [www.anp.hu](http://www.anp.hu/) vagy Tourinform–Aggtelek (3759 Aggtelek, Baradla oldal 3.), 48/503-000, [aggtelek@tourinform.hu](mailto:aggtelek@tourinform.hu).

**Jelentkezés:** Tourinform–Aggtelek (3759 Aggtelek, Baradla oldal 3.). Telefon: 06/48-503-000. E-mail: [aggtelek@tourinform.hu](mailto:aggtelek@tourinform.hu).

**Maximális létszám:** 50 fő

Jósvafőn a Kúria Oktatóközpontnál három a térségben eredő patak folyik össze a Jósva, a Kecső és a Tohonya patakok. Az innen induló túra során érintjük a Kossuth-barlangból eredő Nagy-Tohonya forrást, majd a Tohonya-völgyben haladva a Vass Imre barlang egy szakasza is megtekinthető lesz. Túravezetőnk segítségével a téli erdőben hallgatózva, életjelek után kutatva, a hóban fellelhető nyomokat olvasva megmutatkozik a karsztvidék élete ebben a zord évszakban.

A túra során a nagyragadozókról is hallhatunk, ill. keressük nyomaikat, valamint meglátogatjuk a jósvafői Hucul ménest.

***Hajnalmadár túra***

**Időpont:** 2015. február 7. 9.00 óra

**Találkozás:** a bélapátfalvi ciszterci apátsági templom parkolójában a Bélkő tanösvény indító táblánál

**Helyszín:** Bél-kő Természetvédelmi Terület

**Táv:** kb. 3km

**Részvételi díj:** ingyenes

**További információ:** Bükki Nemzeti Park Igazgatóság – [www.bnpi.hu](http://www.bnpi.hu), 36/411 581/119 vagy 131 mellék

**Jelentkezés:** írásban február 5-ig az [okno@bnpi.hu](mailto:okno@bnpi.hu) címen

**Maximális létszám:** 30 fő

A tanösvény nyomvonalánhaladva, majd arról letérve érjük el a felhagyott bánya alsó szintjét, ahol a sziklafalakon megfigyelhető a magashegységek impozáns énekesmadara. A hajnalmadár a telelése során a Bél-kő sziklafalain is rendszeresen látható. Emellett a túra során más, kevéssé ismert fajokkal (például havasi szürkebeggyel és bajszos sármánnyal) is talál­kozhatunk. A megfigyeléshez kérjük a résztvevőket, hogy távcsövet hozzanak magukkal.

***Kikerics túra a Szársomlyón***

**Időpont:** 2015. február 7. 10.00 óra

**Találkozás:** Nagyharsányi Szoborpark, 9.45-kor

**Helyszín:** Szársomlyó

**Táv**: 5 km

**Részvételi díj:** 800 Ft/fő

**További információ:** Duna-Dráva Nemzeti Park Igazgatóság – [www.ddnp.hu](http://www.ddnp.hu) vagy 30/377-3388 vagy 30/326-9459

**Jelentkezés:** 30/377-3388, 30/326-9459

**Maximális létszám:** 50 fő

Hazánk területén egyedül a Szársomlyón él a fokozottan védett magyar kikerics. A 10. éve megrendezett kikerics túrán kivételes alkalom nyílik a szintén fokozottan védett, csak engedéllyel látogatható Szársomlyó földtani, növénytani, állattani és kultúrtörténeti értékeinek megtekintésére.  
A túra résztvevőinek létszáma korlátozott, ezért minden esetben előzetes jelentkezés szükséges!

***Nyomunkban a Hiúz!***

**Időpont:** 2015. február 7., 09.30-15.00

**Találkozás:** Királyréti Erdei Iskola és Látogatóközpont (Szokolya – Királyrét)

**Helyszín:** Királyrét, Magas-Börzsöny

**Táv**: kb. 15 km

**Részvételi díj:** 1000 Ft/felnőtt, 650 Ft/gyerek, diák, nyugdíjas

A részvételi díj a hideg-hegyi busz menetdíját nem tartalmazza.

**További információ, jelentkezés:** Duna-Ipoly nemzeti Park Igazgatóság – [www.dunaipoly.hu](http://www.dunaipoly.hu) és Sevcsik András, 30/238-0063, [sevcsik.andras@dinpig.hu](mailto:sevcsik.andras@dinpig.hu)

**Maximális létszám:** minimum 5, maximum 10 fő regisztrált résztvevővel

Csak az igazán szerencsések mondhatják el magukról, hogy láttak vadon hiúzt. Néhányan már elmondhatják magukról, hogy látták a hiúz nyomait.

A hegység legkiválóbb hiúzkutatójának elmondása szerint gyakran előfordul, hogy a nagy keresgélésben nem a tudós jár a hiúz után, hanem fordítva, a nagymacska használja a kutató ösvényét.

Próbát teszünk, és a Magas-Börzsöny eldugott zugaiban keressük a hiúz nyomait, vagy ő a mienkét…

***Sasles és madárgyűrűzés a Madárdal tanösvényen***

**Időpont:** 2015. február 7., 09.00-12.00

**Találkozás:** Dinnyésen a Rózsa utca – Rákóczi utca sarkán, a gólyafészek alatt (Madárdal tanösvény 2. tábla)

**Helyszín:** Dinnyési-Fertő Természetvédelmi Terület

**Táv:** hóviszonyok függvényében 2-4 km

**Részvételi díj:** 750 Ft/felnőtt, 500 Ft/gyerek, diák, nyugdíjas

**További információ, jelentkezés:** Duna-Ipoly nemzeti Park Igazgatóság – [www.dunaipoly.hu](http://www.dunaipoly.hu) és Fenyvesi László, 30/663-4630

**Maximális létszám:** 30 fő

Programunk során sast, ölyvet, rétihéját, és hollót figyelhetünk meg, s ha szerencsések vagyunk, még karvalyt is fogunk a ragadozómadár etető helyen.

***Kilátás a Kis Strázsa-hegyi kilátó toronyból***

**Időpont:** 2015. február 7., 10.00-11.30

**Találkozás:** Kökörcsin Erdei Iskola parkolója

**Helyszín:** Kis-Strázsa-hegy

**Táv:** 1,8 km

**Részvételi díj:** 750 Ft/felnőtt, 500 Ft/gyerek, diák, nyugdíjas

**További információ, jelentkezés:** Duna-Ipoly nemzeti Park Igazgatóság – [www.dunaipoly.hu](http://www.dunaipoly.hu) és dr. Jankainé Németh Szilvia, 30/663-4614, esztergom@dinpig.hu

**Maximális létszám:** 40 fő

A kilátó az első világháború előtt már állt, az esztergomi repülőtér irányító tornya volt. A háborúk során fontos, stratégiai szerepet töltött be a Pilis utolsó magaslatán épült torony, innen körpanoráma nyílik az alatta elterülő Kisalföldi síkságtól a Gerecse vonulatain át a Pilis- és a Visegrádi-hegység ormaira és Dorog, illetve Esztergom városára. A távolban felfedezhetjük a Bazilikát, a Mária Valéria hidat, Párkányt, a távolban még Nyergesújfalu kéménye is feltűnik. A toronyhoz a természetvédelmi oltalom alatt álló Strázsa-hegy tanösvényen vezet az út, itt megfigyelhetők a területre jellemző védett növények és egyes állatfajok bátor példányai.

***Hortobágyi sasles***

**Időpont:** 2014. február 7. 9.00 óra

**Találkozás:** Ohati Horgászcentrum (III-as tó, Gyökérkút)

**Helyszín:** Kecskés-puszta.

**Táv:** 7 km (3 óra)

**Részvételi díj:** 1000 Ft/felnőtt; 500 Ft/gyerek; 2000 Ft/család

**További információ:** Hortobágyi Nemzeti Park Igazgatóság – [www.hnp.hu](http://www.hnp.hu), 52/589-000, turizmus@hnp.hu

**Jelentkezés:** 52/589-000, turizmus@hnp.hu Előzetes bejelentkezés szükséges!

**Maximális létszám:** 20 fő

A Hortobágy jelentős a Kárpát-medencében telelő rétisasok számára. Jellemzően vizes élőhelyek közelében tartózkodnak legszívesebben, megfigyelni őket is itt van a legnagyobb esély, de gyakran láthatók a rövidfüvű szikes pusztán is. Egy kellemes séta révén eljuthatunk olyan helyre, ahol a sasok nagy eséllyel kerülnek szem elé napközben. Állványos távcsővel jól megfigyelhetjük őket, és bepillantást nyerhetünk rövid időre viselkedésükbe, táplálkozási szokásaikba is. A program időjárásfüggő!

***Téltemető túra***

**Időpont:** 2014. február 7. 10.00 óra

**Találkozás:** Cégénydányád, a park főbejárata a Dózsa György út felől

**Helyszín:** Cégénydányádi-park Természetvédelmi Terület

**Táv:** 1,5 km (1,5 óra)

**Részvételi díj:** ingyenes

**Felszerelés:** téli könnyű túrafelszerelés

A program eső esetén elmarad!

**További információ, jelentkezés:** Hortobágyi Nemzeti Park Igazgatóság – [www.hnp.hu](http://www.hnp.hu) és Habarics Béla 30/625-2116; e-mail: [habaricsb@hnp.hu](javascript:popup_imp('/horde3/imp/compose.php',700,650,'to=habaricsb%40hnp.hu');)

Az Országos Természetvédelmi Tanács - a kor neves szakembereinek javaslatára (Pl. Jávorka Sándor, Papp József) - 1959-ben nyilvánította védetté a Szamos ártéren kialakított, egykoron 50 hektár kiterjedésű angol tájképi kertet. A klasszicizáló stílusban épített kastély, a meghagyott őshonos fák, a távoli földrészekről betelepített növényritkaságok, a változatos díszcserjék és a hangulatos tisztások által vált a park Szabolcs-Szatmár-Bereg megye egyik legszebb tájképi kertjévé. A túra során a közel 13 hektáros természetvédelmi területen található növénygyűjtemény érdekességeit és a Szamos folyó változatos állatvilágát ismerheti meg a látogató, kis szerencsével a téltemető néhány egyede is megcsodálható.

***Irány a Fekete-hegy!***

**Időpont:** 2015. február 7. 10.00 óra

**Találkozás:** Köveskál, Mosóház GPS: [N 46° 52,938' E 17° 36,260'](http://turistautak.hu/maps.php?id=magyarorszag&image=raster&lat=46.882306&lon=17.604333)

**Helyszín:** Káli-medence, Fekete-hegy

**Táv:** 6-8 km, szintemelkedés: kb. 220 m, időtartam: kb. 5 óra:

**Részvételi díj:** 850 Ft/felnőtt; 400 Ft/gyerek.

**További információ:** Balaton-felvidéki Nemzeti Park Igazgatóság - [www.bfnp.hu](http://www.bfnp.hu) és Vókó László 30/491-0074 [vokolaci@t-online.hu](mailto:vokolaci@t-online.hu)

**Jelentkezés:** előzetes jelentkezés szükséges!

**Maximális létszám**: nincs korlátozva

A túra a Káli-medence legősibb településének központjából a Köveskáli Mosóháztól indul. A települést elhagyva lankás szőlőhegyi, majd időnként meredekebb csodálatos erdei úton ér fel a csoport a Balaton-felvidék legnagyobb, Fekete-hegyen található fennsíkjára. Geológiai, illetve pártalan tájképi értékekben gyönyörködhet a Koppány látótól, illetve az Eötvös Károly kilátóból.  
A településre az Országos Kéktúra útvonalán tér vissza a társaság. 

***Réce-lesen a hartai Duna-parton***

**Időpont:** 2015. február 7. 9.00 óra

**Találkozás:** 9.00-kor a Hartán, a művelődési ház udvarán.

**Helyszín:** Harta, Duna-part

**Táv:** 3 km

**Részvételi díj:** 600 Ft/felnőtt; 400 Ft/diák, nyugdíjas; 1500 Ft/család

**További információ:** Kiskunsági Nemzeti Park Igazgatóság – [www.knp.hu](http://www.knp.hu) és Kovács Sándor 30/983-7701

**Jelentkezés:** Kovács Sándor 30/983-7701

**Maximális létszám:** 30 fő

A túra során, a Dunán áttelelő tengeri récék látványában gyönyörködhetünk, és megfigyelhetjük az ártéri erdők jellegzetes madarait és a vadon nyíló hóvirágokat is. Vadonleső túra – hóvirág monitorozás (www.vadonleso.hu)

***„Északi Madárvendégeink” túra***

**Időpont:** 2015. február 7. 9.00 óra

**Találkozás:** 5538 Biharugra, Bihari Madárvárta,

GPS-koordináták:É 46º 58’ 32.40” K 21º 38’ 28.29”

**Helyszín:** Biharugrai Halastavak

**Táv:** 6 km

**Részvételi díj:** 480 Ft/fő

**További információ:** Körös–Maros Nemzeti Park Igazgatóság – [www.kmnp.hu](http://www.kmnp.hu) és Tóth Imre 30/645-0613.

**Jelentkezés:** Tóth Imre természetvédelmi őrkerület-vezető 30/645-0613. Előzetes bejelentkezés szükséges!

**Maximális létszám:** 40 fő

A halastavak területén megtett túra során többek között nagy lilik, vörösnyakú lúd példányai, vadrécecsapatok, réti sas kékes réti héja, nagy őrgébics egyedei figyelhetők meg.

***Nagy túra a Kis-hegyre***

**Időpont:** 2015. február 7.

# Találkozás: 9.30-kor, Bajánsenye, Határcsárda, (Arany János utca 6., GPS: 46°48'50.7"N 16°22'09.4"E)

**Helyszín:** Bajánsenye

**Táv:** 7 km

**Részvételi díj:** 950 Ft/felnőtt; 650 Ft/diák, nyugdíjas

**További információ:** Őrségi Nemzeti Park Igazgatóság – [www.orseginemzetipark.hu](http://www.orseginemzetipark.hu). A túrát követően ebédre invitáljuk a résztvevőket a Határcsárdába (Bajánsenye, Arany János utca 6.), ennek ára: 1000 Ft/fő.

**Jelentkezés:** az ebédre január 29-ig lehet jelentkezni, a 0694 548 034-es telefonszámon, és a [tourinform.orseg@gmail.com](mailto:tourinform.orseg@gmail.com) email címen

**Maximális létszám:** nincs korlátozva

A túra során Bajánsenye nagy múltra visszatekintő szőlészeti kultúrája, és a környék természeti értékei kerülnek bemutatásra.